આપણે જે કાર્ય કરતાં હોઇએ તેની આજુબાજુ અનેક પરિબળો કામ કરે છે. આપણે એ પરિબળોની ગહનતા, જટિલતા કે માયાજાળને સમજી નથી શકતા. એટલે કાર્યમાં કુદરતી રીતે કે માનવસર્જિત અડચણો આવે છે. આ અડચણો વખતે એવું વર્તન રાખવું જોઇએ કે તે વિધ્ન જ ફાયદાકરક બને. ગણપતિ વિધ્નકર્તા તરીકે અને વિધ્નહર્તા તરીકે માનવાનો અર્થ એટલે કે આ બ્રહ્માંડમાં આપણે એકલા કાર્ય નથી કરતા કુદરતના પરિબળોને અનુકૂળ થઇને આપણે કાર્ય કરવાનું છે. ગણેશની પૂજા કાર્યના પ્રારંભમાં કરવી એટલે પાણી પહેલાં પાળ બાંધવી એટલે કે કાર્યના પ્રારંભમાં સફળતાની ચિંતા કે શંકા દૂર કરવાનો હેતુ.